|  |  |
| --- | --- |
|  | ***Forum za edukaciju, suradnju, afirmaciju i potporu građanskom društvu***Banović Strahinje 8, 21000 Novi Sad, Telefon: +381 21 474 0684, +381 63 552 246, [www.fesap.org.rs](http://www.fesap.org.rs) e-mail: office@fesap.org.rs |

Broj: 60/2022 Datum: 19. 12. 2022. godine

Na temelju rješenja o dodjeli proračunskih sredstava po Javnom natječaju za sufinanciranje potprojekta "Multikulturalizam na klik" broj 128-90-131/2022-05 od 30. ožujka 2022. godine, kao i prijedloga natječajnog povjerenstva za razmatranje, vrednovanje i ocjenjivanje podnesenih prijava na natječaj za izbor dizajnerskog uratka na temu „Multikulturalni novogodišnji kalendar za 2023. godinu“, iz Zapisnika broj 58/2022 od 19. 12. 2022. godine, predsjednica Upravnog odbora Foruma za edukaciju, suradnju, afirmaciju i potporu građanskom društvu (u daljnjem tekstu: FESAP) iz Novog Sada, donosi

**Rješenje**

**o nagrađenih radova na Natječaju za izbor dizajnerskog uratka na temu „Multikulturalni novogodišnji kalendar za 2023. godinu“**

**I.**

Na temelju Javnog natječaja za sufinanciranje potprojekta "Multikulturalizam na klik", raspisanog dana 9. 2. 2022. godine pod brojem 128-90-131/2022-05, koji je objavljen u „Službenom listu AP Vojvodine“ broj 8/2022, dana 9. 2. 2022. godine, kao i Natječaja za izbor dizajnerskog rada na temu „Multikulturalni novogodišnji kalendar za 2023. godinu“ koji je FESAP objavio na svojoj mrežnoj stranici i stranici Pokrajinskog tajništva za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) 14. 11. 2022. godine, nakon razmatranja pravodobnih i valjanih prijava, Povjerenstvo je usvajanjem Zapisnika o radu broj 58/2022 od 19. 12. 2022. godine, utvrdilo sljedeću listu nagrađenih radova:

|  |  |  |  |  |  |  |
| --- | --- | --- | --- | --- | --- | --- |
| R. br.rangiranja | Ime i prezime učenika | Naseljeno mjesto | Broj bodova | Naziv uratka | Škola | Nagrada |
| 1. | Jana Baláž | Stara Pazova | 30 | „Multikulturalni novogodišnji kalendar za 2023. godinu” | Škola za dizajn "Bogdan Šuput"Novi Sad | Mobilni telefon Samsung Galaxy A52 128GB Awersome blue i Kingston KC-U2G64 Flash Pen 64 GB Data Traveler Exodia 32 bijeli |
| 2. | Teodora Šašić | Novi Sad | 24 | „Multikulturalni novogodišnji kalendar za 2023. godinu” | Škola za dizajn "Bogdan Šuput"Novi Sad  | Zvučnik BLAUPUNKT PA 10 i Kingston KC-U2G64 Flash Pen 64 GB Data Traveler Exodia 32 bijeli |
| 3. | Uroš Srećković | Pančevo | 10 | „Multikulturalni novogodišnji kalendar za 2023. godinu” | Tehnička škola "23 maj"Pančevo | Gejmerski komplet WS GC-4102 Comanche Combo 4 in 1, Microlab M300U zvučnici 2.1 38W RMS i Kingston KC-U2G64 Flash Pen 64 GB Data Traveler Exodia 32 bijeli |

**II.**

Ovo rješenje o izboru objavljuje se na zvaničnoj mrežnoj stranici FESAP-a i Tajništva.

**III.**

Ovo rješenje je konačno.

**Obrazloženje**

Na temelju članka 11. u vezi s člancima 23. i 25. Pokrajinske skupštinske odluke o proračunu Autonomne Pokrajine Vojvodine za 2022. godinu ("Službeni list APV“, broj 54/2021, 7/2022, 37/2022 - rebalans) i članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije ("Službeni list APV", broj 8/2019), Pokrajinsko tajništvo za obrazovanje, propise, upravu i nacionalne manjine – nacionalne zajednice, je dana 9. 2. 2022. godine, raspisao Javni natječaj za sufinanciranje potprojekta "Multikulturalizam na klik", pod brojem 128-90-131/2022-05. Javni natječaj se raspisuje za dodjelu dotacija Pokrajinskog tajništva za obrazovanje, propise, upravu i nacionalne manjine - nacionalne zajednice, registriranim pravnim osobama (udrugama, asocijacijama i drugim subjektima sa sjedištem na teritoriju Autonomne Pokrajine Vojvodine) za organizaciju 8 nagradnih natječaja od općeg javnog interesa, za učenike osnovnih i srednjih škola iz AP Vojvodine i to u području multikulturalizma, tolerancije i očuvanja i promoviranja etničke raznolikosti i kulturnog identiteta nacionalnih manjina - nacionalnih zajednica Vojvodine.

Pokrajinskom skupštinskom odlukom o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom razdjelu pokrajinskog tijela uprave nadležnog za područje nacionalnih manjina − nacionalnih zajednica.

Pravo na dodjelu proračunskih sredstava Pokrajinskog tajništva za unapređivanje položaja nacionalnih manjina – nacionalnih zajednica imaju udruge, fondovi i fondacije pripadnika nacionalnih manjina – nacionalnih zajednica, koja imaju registrirano sjedište na teritoriju AP Vojvodine.

Člankom 15. Pokrajinske skupštinske odluke o pokrajinskoj upravi („Službeni list APV“, broj: 37/14, 54/14 - dr. odluka, 37/2016, 29/2017, 24/2019, 66/2020 i 38/2021) utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačne akte, kad su za to ovlaštena, a člankom 16. stavkom 5. iste Odluke, da se rješenjem odlučuje o pojedinačnim stvarima, sukladno propisima. Sukladno članku 24. stavak 2, pokrajinski tajnik predstavlja pokrajinsko tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga Tajništva i odlučuje o pravima, dužnostima i odgovornostima zaposlenika. Člankom 37. stavak 5. utvrđeno je da Pokrajinsko tajništvo za obrazovanje, propise, upravu i nacionalne manjine ‒ nacionalne zajednice, sukladno zakonu, obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog: doprinosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; brine o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuju dodatna prava pripadnika nacionalnih manjina ‒ nacionalnih zajednica; osiguravaju sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unapređivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za sufinanciranje potprojekta „Multikulturalizam na klik“, formirano je rješenjem klasa: 128-90-131/2022-05 od 19. 3. 2022. godine. Povjerenstvo je zasjedalo 21. 3. 2022. godine i nakon razmatranja i vrednovanja prijava udruga, fondova i fondacija na navedenom natječaju, utvrdilo je listu vrednovanja, bodovanja i rangiranja prijavljenih programa/projekata koja je objavljena na mrežnoj stranici Pokrajinskog tajništva 21. 3. 2022. godine. Sudionici Natječaja imali su pravo prigovora na listu vrednovanja i rangiranja prijavljenih programa/projekata u roku od 8 dana od dana njezine objave. Nakon isteka roka za podnošenje prigovora, Natječajno povjerenstvo je uputilo prijedlog pokrajinskom tajniku za donošenje konačnog rješenja o izboru programa/projekta za dodjelu sredstava po Javnom natječaju za sufinanciranje potprojekta „Multikulturalizam na klik“.

Pokrajinski tajnik je 30. 3. 2022. godine donio rješenje o dodjeli proračunskih sredstava po Javnom natječaju za sufinanciranje potprojekta "multikulturalizam na klik", kojim se na temelju Javnog natječaja za sufinanciranje potprojekta "Multikulturalizam na klik", sredstva u iznosu od 700.000,00 dinara dodjeljuju **Forumu za edukaciju, suradnju, afirmaciju i potporu građanskom društvu - FESAP iz Novog Sada**. Člankom 11. stavkom 3. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije, ("Službeni list APV", broj 8/2019) propisano je da je rješenje Pokrajinskog tajnika za obrazovanje, propise, upravu i nacionalne manjine – nacionalne zajednice o izboru konačno. Tajništvo i FESAP su 4. 4. 2022. godine sklopili ugovor o dodjeli sredstava klasa: 128-90-1070/2022-05. Na temelju odredbi Javnog natječaja, gorenavedenog rješenja i ugovora o dodjeli sredstava, FESAP je 14. 11. 2022. godine, objavio Natječaj za izbor dizajnerskog rada na temu „Multikulturalni novogodišnji kalendar za 2023. godinu“, na kojem je bilo moguće podnijeti prijave do 5. 12. 2022. godine. Nakon isteka roka za podnošenje prijava, 19. 12. 2022. godine zasjedalo je natječajno povjerenstvo za razmatranje, vrednovanje i ocjenjivanje prijava koje su podnesene na navedeni Natječaj, i putem Zapisnika broj 58/2022 od 19. 12. 2022. godine utvrdilo prijedlog za donošenje rješenja o izboru dizajnerskog rada na temu „Multikulturalni novogodišnji kalendar za 2023. godinu“.

Sukladno navedenom, predsjednica Upravnog odbora FESAP-a, prihvatila je u potpunosti zapisnik i prijedlog rješenja s listom nagrađenih radova i donijela je rješenje kao u pravorijeku.

Rješenje se objavljuje na mrežnoj stranici FESAP-a i dostavlja Tajništvu radi objave na mrežnoj stranici Tajništva.

Rješenje dostaviti:

1. Tajništvu;
2. Pismohrani.

dr. Ida Kabok

predsjednica Upravnog odbora FESAP-a